Hún fékk bókina lánaða með því skilyrði að henni yrði skilað strax aftur . Handjárnuð Ungur maður sat fyrir aftan konurnar í rútunni og heyrði samtal þeirra . Hann var lögreglumaður . „ Þetta er áróðursrit “ , sagði hann hvössum rómi . „ Það er bannað að eiga Nýja testamenti í landinu okkar . “ Hann skipaði eiganda bókarinnar að koma með sér á lögreglustöðina til að gefa skriflega skýrslu . Hann skipaði bílstjóranum að aka þeim þangað . Konan varð hrædd er lögreglumaðurinn handjárnaði hana og færði hana í fangaklefa . Konan hrópaði til Guðs og kraftaverk gerðist . Hún bað : „ Guð , ég er nýkomin til trúar á þig og nýfarin að lesa í Orði þínu . Hvað er að gerast ? Hjálpaðu mér ! “ Og Guð svaraði henni . Skyndilega opnuðust dyrnar á klefanum . Lögreglumaðurinn varð óttasleginn þegar hann sá það sem gerðist og skipaði konunni út og bað hana að hafa Nýja testamentið með sér . Kristið fólk í Mið-Asíu mætir ýmsum erfiðleikum . Því er bannað að boða fagnaðarerindið opinberlega . Kristið fólk sem á Biblíur eða aðrar kristilegar bókmenntir er sektað . Á mörgum stöðum eru menn hræddir við að lesa í Biblíunni svo andleg fæða á bylgjum ljósvakans er lífsnauðsynleg . Kristniboðssambandið styður útvarpsstöðina Norea sem sendir út kristilega þætti til Mið-Asíu sem kallast Von kvenna . Í þáttunum er fræðsla um kristna trú , uppörvun og hvatning til trúaðra sem búa í landi þar sem hótanir og ritskoðun er hluti hins daglega lífs .